Na mantšu a Jesu ao a lego go Luka 20:​34-36 a bolela ka bao ba tlago go tsošetšwa lefaseng? _ E Ithutwago
Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Na o Hwetša ‘Dijo ka Nako e Swanetšego’?
Dihlatse tša Jehofa
Dilo tše di Lego Gona
Dikgatišo tše di Lego Gona
Jesu o ile a botša Basadutsei gore batho bao ba tsošitšwego bahung “ba ka se nyale le ge e le go nyalwa.” (Luka 20:34-36) Na o be a bolela ka batho bao ba tlago go tsošetšwa mo lefaseng?
Ka nywaga e mentši, dikgatišo tša rena di be di re mantšu a Jesu a mabapi le tsogo le go nyala goba go nyalwa mohlomongwe a bolela ka batho bao ba tlago go tsošetšwa mo lefaseng, le gore go bonala ba ka se tsene lenyalong. * (Mat. 22:29, 30; Mar. 12:24, 25; Luka 20:34-36) Gaešita le ge re sa re go bjalo, na go ka direga gore mantšu a Jesu a bolela ka bao ba bego ba tla tsošetšwa legodimong? Anke re ahlaahleng seo Jesu a se boletšego.
Lega go le bjalo, go ka direga gore Jesu a ka ba a be a naganne ka batho bao ba bego ba tla tsošetšwa legodimong. Ke ka baka la’ng re ka fihlelela phetho yeo? Anke re ahlaahleng dipolelwana tše pedi tša motheo.
Ga bjale re a tseba gore Lentšu la Modimo le bolela ka go lebanya gore lehu le fediša tlemo ya lenyalo. Ka baka leo, mohlolo goba mohlologadi ga se a swanela go ikwa a le molato ge a dira phetho ya go nyala goba go nyalwa gape. Yeo ke phetho ya motho ka noši, le gona batho ba bjalo ga se ba swanelwa go swaiwa diphošo ge ba nyaka molekane wa lenyalo.—Baroma 7:2, 3; 1 Bakor. 7:39.
Ke mo go kwagalago gore re ka ba re na le dipotšišo tše dintši ka bophelo lefaseng le lefsa. Go e na le gore re hlwe re phopholetša dikarabo tša dipotšišo tšeo, re swanetše go fo leta re tle re bone. Eupša re ka kgodišega ka se: Batho bao ba kwago ba tlo thaba, ka gobane Jehofa o tlo kgotsofatša dikganyogo tša bona ka moka ka tsela yeo re ka se kgonego go e nagana.—Ps. 145:16.
^ ser. 9 Bao ba tlago go tsošetšwa mo lefaseng ba tla ba le kholofelo ya go hwetša bophelo bjo bo sa felego, e sego go se hwe. Ge o nyaka go tseba mo go oketšegilego ka phapano magareng ga go se hwe le bophelo bjo bo sa felego, bala Morokami wa Seisemane wa April 1, 1984, matlakala 30-31.
Ntšha Moneelo wa go Thekga Modiro wa Rena wa Lefase ka Bophara